Αποτίμηση κι ενίσχυση σεισμόπληκτου ναού από φέρουσα τοιχοποιία
Creators: name: Πατσούρα, Μαρία Ε.
Publisher: name: Aristotle University of Thessaloniki
Year: 2025
Subjects: Σεισμόπληκτος ναός
Φέρουσα τοιχοποιία
Αποτίμηση κι ενίσχυση κατασκευής
Earthquake – damaged church
Load – bearing masonry
Structural assessment and retrofitting

description: Η παρούσα μεταπτυχιακή διπλωματική εργασία πραγματεύεται τη μελέτης αποτίμησης κι ενίσχυσης ενός σεισμόπληκτου ναού από φέρουσα τοιχοποιία. Πιο συγκεκριμένα, ο υπό μελέτη ναός είναι αυτός του Αγίου Σπυρίδωνα στο Βαθύ της Σάμου, ο οποίος μετά το σεισμό της 30ης Οκτωβρίου του 2020 που εκδηλώθηκε βόρεια της Σάμου, παρουσίασε τοπικές ή/και εκτεταμένες βλάβες κι αστοχίες. Αρχικά, διαμορφώθηκε το υπολογιστικό προσομοίωμα του ναού με βάση τη γεωμετρία, τα υλικά και το φορτία του και αγνοώντας την υφιστάμενη παθολογία, η οποία θεωρείται ότι θα αποκατασταθεί προτού εφαρμοστούν οποιεσδήποτε επεμβάσεις ενίσχυσης. Χρησιμοποιήθηκαν η Ιδιομορφική Ανάλυση Φάσματος Απόκρισης (Δυναμική Φασματική Ανάλυση) στο προκαταρκτικό στάδιο των αναλύσεων κι η Ισοδύναμη Στατική Ανάλυση ως βασική μέθοδος ανάλυσης λαμβάνοντας υπόψη τα αποτελέσματα της Δυναμικής Φασματικής. Οι μέθοδοι αυτές βασίστηκαν στο φάσμα του Ευρωκώδικα 8, καθώς αποδείχτηκε δυσμενέστερο σε σχέση με το φάσμα του σεισμού της Σάμου. Κατόπιν παρουσίασης και μελέτης των αποτελεσμάτων σε όρους τάσεων και παραμορφώσεων, πραγματοποιήθηκαν οι έλεγχοι επάρκειας της τοιχοποιίας σε εκτός κι εντός επιπέδου δράσεις. Οι έλεγχοι σε εκτός επιπέδου δράσεις έγιναν σε επίπεδο όψεων του δομήματος κι αποδείχθηκε ότι δεν υπήρχε υπέρβαση των επιτρεπτών ορίων για την επιλεγόμενη στάθμη επιτελεστικότητας. Ακολούθησαν οι έλεγχοι σε εντός επιπέδου δράσεις που έγιναν σε επίπεδο δομικών στοιχείων, δηλαδή σε συγκεκριμένα υπέρθυρα και πεσσούς που κρίθηκαν κρίσιμα. Εντοπίστηκαν τα τρωτά σημεία του δομήματος και για την ενίσχυση τους διαστασιολογήθηκαν προτεινόμενες επεμβάσεις, οι οποίες επικεντρώθηκαν στην αποκατάσταση των υπαρχόντων ελκυστήρων και στην προσθήκη νέων, στην εφαρμογή συστημάτων ινοπλέγματος ανόργανης μήτρας και στην όπλιση και περίδεση των κωδωνοστασίων του ναού.
description: This Master’s thesis investigates the assessment and retrofitting of an earthquake – damaged masonry church. More specifically, the case study focuses on the Church of Saint Spyridon located in Vathy, Samos, which after the earthquake that occurred in 30th of October north of the island of Samos sustained local and/or extensive damage. Firstly, the computational construction model was formed based on the geometry, the materials and the loads of the building, ignoring its current pathology and considering that any failure that has occurred will be repaired before any of the suggested retrofitting solutions take place. The methods used for the analyses were Modal Response Spectrum Analysis, which was utilized for the preliminary stage of the analyses and Equivalent Static Analysis, which was the main analysis method taking into consideration the results of the Modal Response Spectrum Analysis. Both of these methods were based on the Eurocode 8 spectrum, since it proved to be more adverse than the spectrum of the Samos Earthquake. After displaying and examining the analyses’ results in terms of stresses and displacements, structural adequacy assessments were conducted for both in-plane and out-of-plane actions. The out-of-plane behavior was assesed at the façade level of the structure and it proved to be satisfactory with no exceedance of the limits set by the chosen performance level. The next step was the evaluation of the in-plane behavior of the building, which took place on specific structural elements, i.e. masonry piers and lintels of the church. Last but not least, the vulnerabilities of the building were identified and the solutions for the retrofitting of the building were designed, focusing on the replacement of the existing and the addition of new tie rods, the application of textile reinforced mortar and the reinforcement and bracing of the bell towers.